Бәхетем бит булган янәшә... (ХИКӘЯ)

	- Зәбидә, Зәбидә...әүү... Каян килә бу тавыш, якын да кебек, ерак та.Чү, әнисе тавышы бит бу.
- Зәбидәүү...үүү...	 Кыз көч-хәл белән күзләрен ачты, тирә-якка күз ташлап, кайдалыгын аңларга тырышты. Башы чатнап, ярылырдай булып авырта, аңкавына ябышып кипкән телен көчкә әйләндереп, иреннәрен ялагандай итте.Укшыткыч тозлы кан тәменнән күңеле болганды. Маңгаена төшеп укмашкан чәчләрен кулы белән төзәткәләп, әкрен генә торып утырды. Ярым караңгы алачык, җир идән, кайда ул? Үтереп эчэсе килә. Чигә тамырлары шартлардай булып сулкылдаудан фикерен җыя алмаган кыз, күзләрен йомды. Күпме утыргандыр Зәбидә, хәтерләми, үзенә текәлгән күз карашыннан сискәнеп күзләрен ачты. Сакал-мыегы ярыйсы ук җиткән, озын какча буйлы үсмер егет аңа текәлеп карап тора иде. Карашы сабыйларча ачык, якты. Ярым ачык калган ишектән коры дала җиле килеп тынга бәрелде. 
	Исламия КУРАЗБАЕВА	
Матбугат.ру

	№ --- | 15.03.2021	


